શીર્ષક: દિલ્હીમાં રોજ 1 લાખથી વધુ કોરોના-પરીક્ષણ કરાશે, અમિત શાહે બેઠક યોજી TOP NEWS\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ગૃહમંત્રીના વડપણ હેઠળ યોજાયેલી આ બેઠકમાં દિલ્હીના રાજ્યપાલ લેફ્ટનન્ટ અનીલ બૈજલ, મુખ્ય મંત્રી અરવિંદ કેજરીવાલ, કેન્દ્રીય સ્વાસ્થ્યમંત્રી હર્ષવર્ધન, દિલ્હીના સ્વાસ્થ્યમંત્રી સત્યેન્દ્ર જૈન અને કેન્દ્ર સરકારના વરિષ્ઠ અધિકારીઓ હાજર રહ્યા હતા. 

દિલ્હીમાં વધી રહેલા કોરોના કેસોની ગૃહમંત્રીએ બેઠકમાં સમીક્ષા કરી હતી અને આ પડકારને પહોંચી વળવાના રસ્તાઓ અંગે ચર્ચા કરી હતી. 

બેઠક બાદ દિલ્હીના મુખ્ય મંત્રી અરવિંદ કેજરીવાલે પત્રકારો સાથેની વાતચીતમાં જણાવ્યું કે કેન્દ્ર સરકારે ભરોસો અપાવ્યો છે કે ડીઆરડીઓ સેન્ટરમાં 750 આઈસીયૂ બેડ ઉપલબ્ધ કરાવાશે. 

તેમણે એવું પણ કહ્યું કે રાજધાનીમાં રોજ કોરોના વાઇરસનાં પરીક્ષણોની સંખ્યા એક લાખથી વધુ કરવામાં આવશે. 

દિલ્હીમાં શ્વાસ લેવો મુશ્કેલ, પ્રદૂષણ 'ગંભીર' સ્તરે પહોંચ્યું  

પાટનગર દિલ્હીમાં પ્રદૂષણના સ્તરમાં ભારે વધારો નોંધાયો છે. અહેવાલ મુજબ દિવાળીના દિવસે ફટાકડા અને પરાળ બાળવાથી પાટનગરમાં પ્રદૂષણની સ્થિતિ વધુ ગંભીર બની છે. 

મિનિસ્ટ્રી ઑફ અર્થ સાયન્સીઝના ઍર ક્વૉલિટી મૉનિટર સફર પ્રમાણે, "સ્થાનિક એમિશનમાં થોડો વધારો પણ રવિવાર અને સોમવારે પ્રદૂષણના સ્તરમાં ભારે વધારો કરી શકે છે."

શનિવારે દિલ્હીની ઍર ક્વૉલિટી ઇન્ડેક્સ (AQI) 414 હતી. જે પ્રદૂષણની ગંભીર સપાટી દર્શાવે છે.

નોંધનીય છે શુક્રવારે શહેરની AQI 339 અને ગુરૂવારે 314 હતી. 

ગત વર્ષે દિવાળીના દિવસે એટલે કે 27 ઑક્ટોબરના રોજ દિલ્હીની AQI 337 રહી હતી. જ્યારે ત્યાર પછીના બે દિવસોમાં અનુક્રમે 368 અને 400 રહી હતી. નોંધનીય છે કે ત્યાર પછીના ત્રણ દિવસ સુધી હવાપ્રદૂષણનું પ્રમાણ ગંભીર સપાટીએ રહ્યું હતું.

ભારત પર ઉગ્રવાદ ફેલાવવાનો પાકિસ્તાનનો આરોપ 

શાહ મહેમૂદ કુરેશી

એક પત્રકારપરિષદ દરમિયાન પાકિસ્તાની અધિકારીઓ દ્વારા પાડોશી દેશ ભારત પર દેશમાં ઉગ્રવાદ ફેલાવવાનો આરોપ મુકાયો છે. 

પાકિસ્તાન અનેકવાર આવા આરોપ કરતું રહ્યું છે જેનો ભારત ઇનકાર કરે છે. 

અલજઝીરા ડોટ કૉમના એક અહેવાલ અનુસાર શનિવારે પાકિસ્તાનના વિદેશમંત્રી શાહ મહમૂદ કુરેશી અને પાકિસ્તાની સેનાના પ્રવક્તા મેજર જનરલ બાબર ઇફ્તિખારે એક સંયુક્ત પત્રકારપરિષદમાં જણાવ્યું કે, “પાકિસ્તાનમાં હુમલાના ઇરાદા સાથે ભારતીય ઇન્ટેલિજન્સ એજન્ટ્સ અફઘાનિસ્તાનમાં કાર્યરત્ છે.”

કુરેશીએ પોતાના નિવેદનમાં કહ્યું કે, “ભારત પોતાની જમીનનો ઉપયોગ પાકિસ્તાનમાં ઉગ્રવાદ ફેલાવવા માટે કરી રહ્યું છે. તેમજ પાડોશી દેશો મારફતે...